Dzelzceļa līnija Rēzekne—Daugavpils

Dzelzceļa līnija Rēzekne—Daugavpils ir dzelzceļa līnija Latvijā, kas savieno Rēzeknes un Daugavpils (stacija Daugavpils-Šķirotava) pilsētas. Šī ir viena no senākajām dzelzceļa līnijām Latvijā. Līnijas garums ir 84 km, tajā ir viens sliežu ceļš (izņemot posmus Rēzekne I—Pūpoli un Krāce—Aglona) un tajā kursē pārsvarā tikai kravas vilcieni. Līnijā nav regulāras pasažieru satiksmes. Piepilsētas pasažieru vilcienu satiksme līnijā pārtraukta 1999. gadā. Reizi gadā uz Vissvētākās Jaunavas Marijas debesīs uzņemšanas svētkiem Aglonā augusta vidū kopš 1995. gada kursē pasažieru vilciens Rīga—Aglona.

Vēsture 
Dzelzceļa līnija tika uzbūvēta 1860. gadā, reizē ar posma Rītupe (tolaik Schogowa)—Daugavpils uzbūvēšanu (kas ir senākā dzelzceļa līnija Latvijā), kas bija daļa no Sanktpēterburgas—Varšavas dzelzceļa līnijas. 

1999. gada jūnijā tika pieņemts lēmums par pasažieru vilciena Daugavpils—Rēzekne kustības pārtraukšanu, kaut gan vilciens pārstāja kursēt jau kopš 15. aprīļa, kad posmā Krāce—Aglona nogruva dzelzceļa uzbērums.. Kopš 2015. gada jūnija līnijā nekursē arī vilciens Viļņa—Sanktpēterburga, bet kopš 2015. gada oktobra šeit nekursē arī vilciens Rīga—Sanktpēterburga.

2018. gada 24. septembrī sakarā ar Romas pāvesta vizīti Aglonas bazilikā līnijā bija norīkoti 3 reisi no Rīgas uz Aglonu — viens pagarināts parastais Rīga—Daugavpils reiss un 2 papildu reisi no Rīgas caur Rēzekni un Daugavpili.

2020. un 2021. gadā koronavīrusa pandēmijas dēļ vilciens uz Aglonu netika norīkots, bet tika norīkots 2022. gadā.

Vēsturiski vilcienu saraksti

Stacijas 
 Rēzekne I
 Pūpoli
 Malta
 Vainava
 Krāce
 Zalvezers
 Apsāni
 Aglona
 Ārdava
 Vīganti 
 Višķi
 Medupe
 Zaļumi
 Kūdraine
 524. km
 525. km
 Daugavpils Šķirošanas parks

Atsauces

Ārējās saites 
 Dzelzceļa līnijas Rēzekne—Daugavpils staciju fotogrāfijas 
 

Rēzekne
Daugavpils
Latvijas dzelzceļa līnijas